హైదరాబాద్ (ఆంధ్రజ్యోతి బిజినెస్) : డిసెంబరుతో ముగిసిన త్రైమాసికంలో ఎన్ఎండిసి అద్భుతమైన ఫలితాలను ప్రకటించింది. అక్టోబరు-డిసెంబరు త్రైమాసికంలో రాబడులు గణనీయంగా పెరగటంతో నికర లాభం ఏకంగా 41.33 శాతం వృద్ధి చెంది 595.16 కోట్ల రూపాయలుగా నమోదైంది. అంతకుముందు ఏడాది ఇదే కాలంలో కంపెనీ లాభం 421.10 కోట్ల రూపాయలుగా ఉంది. కాగా త్రైమాసిక సమీక్షా కాలంలో మొత్తం రాబడులు కూడా 64.58 శాతం వృద్ధితో 1,517.63 కోట్ల రూపాయల నుంచి 2,497.86 కోట్ల రూపాయలకు పెరిగాయి. మరోవైపు మొత్తం వ్యయాలు కూడా 1,248.27 కోట్ల రూపాయల నుంచి 1,526.33 కోట్ల రూపాయలకు దూసుకుపోయాయి. కాగా ఈ కాలంలో ముడి ఇనుప ఖనిజం విక్రయాలు 1,485.96 కోట్ల రూపాయల నుంచి 2,469.14 కోట్ల రూపాయలకు పెరిగాయి. బైలదిల్లా గనుల్లో ముడి ఇనుప ఖనిజ ఉత్పత్తి సామర్థ్యాన్ని పెంచేందుకు గాను కిరండోల్, జగదల్పూర్ మధ్య రైల్వే లైన్ డబ్లింగ్ పనులను చేపట్టేందుకు గాను రైల్వే శాఖతో అవగాహనా ఒప్పందం కుదుర్చుకున్నట్లు ఎన్ఎండిసి తెలిపింది. సోమవారం బిఎ్సఇలో ఎన్ఎండిసి షేరు స్వల్ప నష్టంతో 145.25 రూపాయల వద్ద క్లోజైంది.
hyderabad (aandhrajyoti bijines) : disembarutho mugisina traimaasikamlo nndc adbhutamaina phalitaalanu prakatinchindi. aktobaru-disembaru traimaasikamlo raabadulu gananeeyamgaa peragatamtho nikara laabham ekamgaa 41.33 saatam vruddhi chendi 595.16 kotla roopaayalugaa namodaindi. antakumundu edaadi ide kaalamlo company laabham 421.10 kotla roopaayalugaa undi. kaga traimaasika sameeksha kaalamlo mottam raabadulu kuudaa 64.58 saatam vruddhitho 1,517.63 kotla roopaayala nunchi 2,497.86 kotla roopaayalaku perigaayi. marovaipu mottam vyayaalu kuudaa 1,248.27 kotla roopaayala nunchi 1,526.33 kotla roopaayalaku doosukupoyaayi. kaga ee kaalamlo mudi inupa khanisam vikrayaalu 1,485.96 kotla roopaayala nunchi 2,469.14 kotla roopaayalaku perigaayi. bailadilla ganullo mudi inupa khanija utpatti saamarthyaanni penchenduku gaanu kirandol, jagadalpur madhya railve line dabling panulanu chepattenduku gaanu railve saakhatho avagahana oppandam kudurchukunnatlu nndc telipindi. somavaram bsilo nndc sheru swalpa nashtamtho 145.25 roopaayala vadda klojaindi.